
Către

Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.41/2003 privind dobândirea şi schimbarea pe cale administrativă a numelor persoanelor fizice, trimis Comisiei noastre pentru dezbatere şi avizare în fond, cu adresa nr.35 din 3 februarie 2003. 

PRESEDINTE,

IOAN OLTEAN

RAPORT

asupra proiectului de Lege pentru aprobarea Ordonanţei Guvernului nr.41/2003 privind dobândirea şi schimbarea pe cale administrativă a numelor persoanelor fizice



1. Cu adresa nr.35 din 3 februarie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei Guvernului nr.41/2003 privind dobândirea şi schimbarea pe cale administrativă a numelor persoanelor fizice.



La întocmirea Raportului s-a avut în vedere: 

· avizul Consiliului Legislativ nr.122/24.01.2003.



Proiectul de lege a fost dezbătut şi avizat în fond, în procedură obişnuită, în şedinţa din 26 februarie 2003. 



In vederea integrării europene a României, Planul de acţiune al Programului de Guvernare pe perioada 2001 – 2004 vizează, printre altele, şi reforma administraţiei publice centrale şi locale, unul dintre obiective fiind combaterea corupţiei şi stoparea birocraţiei în administraţia publică şi adoptarea unui act normativ care să reglementeze problematica referitoare la numele persoanelor fizice. 



Reglementarea se justifică având în vedere neconcordanţa între dispoziţiile Decretului nr.975/1968 cu privire la nume şi modificările intervenite în domeniul administraţiei publice centrale şi locale, în special descentralizarea şi demilitarizarea serviciilor publice de evidenţă a persoanei.



Prin acest act normativ sunt reglementate cazurile concrete în care cererile de schimbare a numelui sunt considerate întemeiate, cât şi procedurile pentru soluţionarea acestora, stabilindu-se instituţiile cărora le revine competenţa de rezolvare şi atribuţiile ce le au. 



2. Prin obiectul de reglementare şi conţinutul său, proiectul de lege face parte din categoria legilor ordinare. 



3. La lucrările Comisiei au fost prezenţi 24 deputaţi, din totalul de 26 membrii ai Comisiei. 



Raportul Comisiei a fost adoptat cu 24 de voturi. 



In urma dezbaterii, Comisia propune admiterea cu modificări a proiectului de lege. 

AMENDAMENTE ADMISE

	Nr.

crt
	Text iniţial


	Text propus de comisie

(autorul amendamentului)
	Motivarea

propunerii amendamentului

	1.
	
Articol unic – Se aprobă Ordonanţa Guvernului nr.41/2003 privind dobândirea şi schimbarea pe cale administrativă a numelor persoanelor fizice, adoptată în temeiul art.1 pct.III poz.1 din Legea nr.680/2002 privind abilitarea Guvernului de a emite ordonanţe.


	
Articol unic – Se aprobă Ordonanţa Guvernului nr.41/2003 privind dobândirea şi schimbarea pe cale administrativă a numelor persoanelor fizice, adoptată în temeiul art.1 pct.III.1 din Legea nr.680/2002 privind abilitarea Guvernului de a emite ordonanţe, cu următoarele modificări:


	In urma dezbaterilor în Comisie, Ordonanţei Guvernului nr.41/2003 i-au fost aduse modificări.

	2.
	
Art.4 – (2) Sunt considerate ca întemeiate cererile de schimbare a numelui în următoarele cazuri: 

.......................................................................


b) când persoana în cauză a folosit în mod permanent, în exercitarea profesiei, numele pe care doreşte să îl obţină, făcând dovada cu privire la aceasta, precum şi asupra faptului că este cunoscută în societate sub acest nume; 

.......................................................................

Text ordonanţă
	1.
La articolul 4 alineatul 2, litera b) va avea urrmătorul cuprins:


 (2) Sunt considerate ca întemeiate cererile de schimbare a numelui în următoarele cazuri: 

.......................................................................


b) când persoana în cauză a folosit, în exercitarea profesiei, numele pe care doreşte să îl obţină, făcând dovada cu privire la aceasta, precum şi asupra faptului că este cunoscută în societate sub acest nume; 

.......................................................................

Autori: deputat Ioan Oltean – grupul parlamentar PD; deputat Kovacs Csaba Tiberiu – grupul parlamentar UDMR.


	Sintagma „în mod permanent” este echivocă.

	3.
	Art. 21. - În cazul admiterii unei cereri de schimbare a numelui pe cale administrativă, persoana căreia i-a fost vătămat un drept sau un interes legitim recunoscut de lege poate solicita pe cale judecătorească, în condiţiile Legii nr.29/1990, cu modificările ulterioare, anularea dispoziţiei de schimbare a numelui. Acţiunea în justiţie poate fi introdusă în termen de 6 luni de la data admiterii cererii de schimbare a numelui şi numai dacă persoana care o depune face dovada că din motive obiective, neimputabile ei, nu a putut formula opoziţia prevăzută la art. 11. 


	2. Articolul 21 va avea următorul cuprins:


Art. 21. - În cazul admiterii unei cereri de schimbare a numelui pe cale administrativă, persoana căreia i-a fost vătămat un drept sau un interes legitim recunoscut de lege poate solicita pe cale judecătorească, în condiţiile Legii nr.29/1990, cu modificările ulterioare, anularea dispoziţiei de schimbare a numelui. Acţiunea în justiţie poate fi introdusă în termen de 6 luni de la data la care a luat cunoştinţă de schimbare a numelui şi numai dacă persoana care o depune face dovada că din motive obiective, neimputabile ei, nu a putut formula opoziţia prevăzută la art. 11. 

Autori: deputat Ioan Oltean – grupul parlamentar PD; deputat Kovacs Csaba Tiberiu – grupul parlamentar UDMR.


	Monitorul Oficial al României, Partea a III-a, este mai puţin cunoscut şi pentru a se da posibilitatea celui vătămat să-şi poată apăra dreptul sau interesul legitim.


PREŞEDINTE,
















SECRETAR, 




IOAN OLTEAN













KOVACS CSABA TIBERIU


Experţtparlamentar:

Stelian Androne

